
Bilag 10.1 Intern revisor
Bestyrelsesmøde 1.september
Baggrund: 
CISUs på generalforsamlingen valgte interne revisor er trådt tilbage af personlige årsager. CISU står derfor uden intern revisor. 
CISUs vedtægter beskriver, at der til generalforsamlingen (under særskilt valghandling) skal vælges en intern revisor, men ikke hvad der skal ske, hvis denne træder tilbage.
Der står alene, at generalforsamlingen vælger en intern revisor (§ 4, stk. 1, punkt 8), og at årsregnskabet gennemgås af den af generalforsamlingen, valgte interne revisor (§ 6, stk. 2).
Gældende almindelig praksis er, at intern revisor skal føre tilsyn med, at en organisation og bestyrelses arbejde sker i overensstemmelse med vedtægter og generalforsamlingens beslutninger. Rollen skal bidrage til gennemsigtighed, ansvarlighed og tillid mellem medlemsorganisationer, bestyrelse og sekretariat.
Intern revisors rolle i CISUs kontrolsystem har almindeligvis været tilrettelagt som følgende.  Intern revisor gennemgået halvårsregnskaber og opdaterede budgetter forud for fastlæggelse og årsregnskab og budgetter optil Generalforsamlingen. Intern revisor har altid udført halvårlige tilsyn. Kasserer og intern revisor har ofte deltaget i exitmøder med ekstern revisor i fbm. årsrevision i første kvartal. Derudover har intern revisor siden 2022 haft en rolle i CISUs klageprocedurer.
Siden GF 24 har interne revisor påtaget sig en mere fremtrædende rolle end tidligere. Ud over de ovenfor nævnte kontroller og møder har den interne revisor i højere grad deltaget i bestyrelsesmøder og løbende fulgt bestyrelsens beslutninger. 
Foreningsjurist har påpeget, at det er blevet almindeligt, at foreninger går væk fra praksis med at have en intern revisor, da de formentlig har en foreningsvalgt ”ekstern” revisor eller en autoriseret ekstern revisor. Af dem vi plejer at sammenligne os med, er det umiddelbart kun DUF, der har funktionen. Hos de øvrige puljeordninger vælger generalforsamlingen dog, imod sætning til CISU, deres eksterne statsautoriserede revisor til generalforsamlingen. I CISU er det bestyrelsen, der godkender sekretariatets indstilling til valg af CISUs ekstern revisor på baggrund af udbud og vurderinger. Den nuværende eksterne autoriserede revisor er godkendt af CISUs bestyrelse i oktober 2023, og kontrakt er gældende for årsregnskab 2023 – 2028. Dvs. det er ikke den siddende bestyrelse, der har godkendt den eksterne revisor.

Anbefaling:
På baggrund af de skitserede løsninger nedenfor, indstiller forpersonskabet følgende løsning:
Bestyrelsen udpeger en repræsentant fra en medlemsorganisation til rollen. Dette gøres på baggrund af et open-call i nyhedsbrev eller direkte mail til alle medlemsorganisationer samt forslag fra sekretariatet. 

Mellemmerne orienteres ligeledes om muligheden for at inkalde til ekstraordinær generalforsamling: 
Det er forpersonskabets anbefaling at bestyrelsen ligeledes beslutter, at de som bestyrelse vil indkalde til ekstraordinær generalforsamling, såfremt tre eller flere medlemsorganisationer sender krav herom. 
Fra CISUs vedtægter Ekstraordinær generalforsamling skal afholdes, såfremt et flertal i bestyrelsen ønsker det, eller hvis 1/3 af medlemsorganisationerne skriftligt fremsætter krav herom, med angivelse af dagsorden og beslutningsforslag.

En hurtig og ressourceeffektiv løsning, som sikrer, at posten er besat frem for at stå tom i næsten et år. Denne løsning giver CISU mulighed for at finde en person, der interesserer sig for opgaven. Bestyrelsen kan eventuelt vælge at tage imod forslag fra sekretariatet for at yderligere at legitimere udpegning og sprede ansvar.  Vil formentlig fremstå som en rimelig og forsvarlig løsning, fordi vedtægterne ikke har taget højde for situationen, og fordi generalforsamlingen efterfølgende får mulighed for at bekræfte eller vælge en anden til Generalforsamlingen. Hvis denne løsning vælges, bør den følges op af mere skriftlighed efter de to årlige kontroller evt. med deling til medlemsorganisationerne via nyhedsbrev.

Hensyn i beslutning
Den grundlæggende afvejning handler om flere hensyn:
· Uafhængighed og demokratisk legitimitet: En intern revisor valgt af medlemmerne har den stærkeste legitimitet til at føre tilsyn med bestyrelsens arbejde.
· Juridisk og vedtægtsmæssig robusthed: I hvilken grad den valgte løsning er i overensstemmelse med vedtægter og almindelig foreningspraksis. Overvejelser om, hvorvidt valgt løsning giver en juridisk sikkerhed.
· Praktiske hensyn og ressourceforbrug: En ekstraordinær generalforsamling kræver tid og ressourcer hos både bestyrelse og sekretariat, samt medlemsorganisationer.
· Tilsynsfunktion: De seneste år, har er der lagt større vægt på intern revisors rolle mellem generalforsamlingerne. 
· Eksisterende kontrolstruktur: CISU er allerede underlagt ekstern revision ved en statsautoriseret revisor, som er kontraktligt tilknyttet frem til årsregnskab 2028 og dermed udgør en eksisterende og uafhængig kontrolfunktion. Ekstern revisor er godkendt af en tidligere bestyrelse på baggrund af udbud og vurdering fra sekretariatet og er dermed uafhængig af majoriteten af den nuværende siddende bestyrelse.
· Transparens:  Behovet for en intern revisor kan eventuelt opvejes gennem en styrket rapportering til medlemsorganisationerne om først tilsyn med økonomi, beslutninger og efterlevelse af vedtægter og generalforsamlingsbeslutninger.

Fire mulige løsningsmodeller
1. Indkalde til ekstraordinær generalforsamling, hvor der vælges en intern revisor
Fordele
· I tråd med ordlyd i CISUs vedtægter og bl.a. derfor ingen tvivl om legitimitet.
· Den mest demokratiske løsning
· Sikrer, at den interne revisor er direkte valgt af medlemmerne.
· Giver mulighed for at afprøve det online stemmesystem inden det ordinære bestyrelsesvalg i foråret.
Ulemper
· Den mest ressourcekrævende løsning administrativt.
· Bliver krævende at nå inden kontrol af halvårsregnskab i september og fremlægning af samme til bestyrelsesmøde 2.oktober. 
· Kan være vanskeligt at mobilisere interesse til et valg af én post.

2. En bestyrelsessuppleant overtager rollen som intern revisor
Fordele
· Hurtig og enkel løsning.
· Personen er allerede valgt af medlemmerne og har kendskab til CISU og bestyrelsens arbejde.
· Tid og administrative ressourcer kan anvendes på kerneopgaver frem for at gennemføre en ekstraordinær proces

Ulemper
· Rollen som intern revisor forudsætter en vis uafhængighed af bestyrelsen.
· Kan skabe usikkerhed om revisors mulighed for at føre tilsyn med, om bestyrelsen efterlever generalforsamlingens beslutninger og vedtægterne.
· Manglende hjemmel i vedtægterne til at "omplacere" en suppleant til intern revisor. 

3. Bestyrelsen udpeger en repræsentant fra en medlemsorganisation til rollen som intern revisor
Evt. på baggrund af open-call til medlemmerne samt indstilling af et antal kandidater fra sekretariatet’
Fordele
· Praktisk og hurtig løsning.
· Mulighed for at finde en person med relevante kompetencer og interesse for opgaven.
· Kan sikre kontinuitet frem til næste ordinære generalforsamling.
· Det er ikke direkte hjemlet i vedtægterne, men det er en almindelig foreningsretlig nød-/praktikløsning, når vedtægterne er tavse.
· Tid og administrative ressourcer kan anvendes på kerneopgaver frem for at gennemføre en ekstraordinær proces

Ulemper
· Personen er ikke valgt til funktionen af generalforsamlingen.
· Udfordrer princippet om den interne revisors uafhængighed af bestyrelsen.
· Kan give anledning til spørgsmål om legitimitet og rollefordeling.

4. Lade posten være ”tom” frem til næste generalforsamling
Fordele
· Ingen ekstra administrative eller økonomiske omkostninger.
· Undgår at kompromittere den interne revisors uafhængighed med en midlertidig udpegning.
· Kan udsætte problemet (hvis man finder det tilstrækkeligt først at behandle regnskabet på generalforsamlingen 2027).
Ulemper
· CISU står uden intern revisors tilsynsfunktion i næsten et år.
· Manglende løbende medlemsvalgt kontrol med bestyrelsens efterlevelse af vedtægter og generalforsamlingsbeslutninger.
· Vedtægterne forudsætter, at årsregnskabet gennemgås af en intern revisor valgt af generalforsamlingen. 
· Men man vil i mellemtiden bevidst have en ubesat post, som vedtægterne forudsætter er besat.

